LT Europos Sąjungos oficialusis leidinys C 437/11

Nereikšmingo pakeitimo paraiškos pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 53 straipsnio 2 dalies antrą pastraipą paskelbimas

(2016/C 437/08)

Europos Komisija patvirtino šį nereikšmingą pakeitimą pagal Komisijos deleguotojo reglamento (ES) Nr. 664/2014 (1) 6 straipsnio 2 dalies trečią pastraipą.

NEREIKŠMINGO PAKEITIMO PARAIŠKA

Nereikšmingo pakeitimo paraiška pagal Europos Parlamento ir Tarybos reglamento (ES) Nr. 1151/2012 (2) 53 straipsnio 2 dalies antrą pastraipą

„MARCHFELDSPARGEL“

ES Nr. PGI-AT-02124–29.2.2016

SKVN ( ) SGN ( X ) GTG ( )

1. Pareiškėjų grupė ir teisėtas interesas

Adresas: Verein Genuss Region Marchfeldspargel g.g.A. Marchfeldstraße 9 2304 Mannsdorf/Donau ÖSTERREICH Tel. +43 22122414 Faks. +43 22122897 E. paštas: spargel@sulzmann.at

Ši grupė yra pirminę paraišką pateikusi pareiškėjų grupė, turinti teisėtą interesą atnaujinti specifikaciją.

2. Valstybė narė arba trečioji šalis

Austrija

3. Keičiama (-os) produkto specifikacijos antraštinė (-ės) dalis (-ys)

— ☐ Produkto aprašymas — ☐ Kilmės įrodymas — ☐ Gamybos metodas — ☐ Ryšys su geografine vietove — ☒ Ženklinimas — ☐ Kita [nurodyti]

4. Pakeitimo (-ų) pobūdis

— ☐ Produkto su registruota SKVN arba SGN specifikacijos pakeitimas, laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą, dėl kurio nereikia keisti paskelbto bendrojo dokumento. — ☒ Produkto su registruota SKVN arba SGN specifikacijos pakeitimas, laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą, dėl kurio reikia keisti paskelbtą bendrąjį dokumentą. — ☐ Produkto su registruota SKVN arba SGN, kurio bendrasis dokumentas (arba jam lygiavertis) nepaskelbtas, specifikacijos pakeitimas, laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą. — ☐ Registruoto GTG specifikacijos pakeitimas, laikytinas nereikšmingu pagal Reglamento (ES) Nr. 1151/2012 53 straipsnio 2 dalies ketvirtą pastraipą.

5. Pakeitimas (-ai)

Saugomos nuorodos SGN „Marchfeldspargel“ specifikacija (kurią sudaro specifikacijos santrauka ir papildoma medžiaga) keičiama taip:

— Specifikacijos santrauka — 1 punkte atnaujinami atsakingos valstybės narės institucijos duomenys, kurie turi būti tokie: Österreichisches Patentamt Dresdner Straße 87 1200 Wien ÖSTERREICH Tel. +43 1534240, Faks. +43 153424535, E. paštas: herkunftsangaben@patentamt.at — 5h punkte (ženklinimas) iš sakinio „Bendras logotipas; „Marchfeldspargel“, augintojo vardas, pavardė (arba pavadinimas), adresas, smidrų spalva, klasė, dydis, svoris ir pakuočių skaičius.“ išbraukiamos šios teksto dalys: „Bendras logotipas;“ ir „pakuočių skaičius“.

— Papildoma medžiaga — Iš 2 priedo 5h punkto (ženklinimas) išbraukiamas bendras logotipas ir teksto dalis „pakuočių skaičius“.

Motyvai

Iš specifikacijos išbraukiamas įpareigojimas ženklinti bendru gamintojų logotipu, nes jis nebenaudojamas. Iš praktikos paaiškėjo, kad duomenys apie ženklinamų pakuočių skaičių kontrolei nėra svarbūs.

6. Atnaujinta produkto specifikacija (tik skvn ir sgn atveju)

Visą produkto specifikacijos tekstą galima rasti adresu

http://www.patentamt.at/Media/Marchfeldspargel_feb2016.pdf arba Austrijos patentų biuro svetainėje (www.patentamt.at), spustelėjus nuorodas „Markenschutz/Schutzrechte/Herkunftsangabe“. Specifikacija pateikiama po kokybės nuorodos pavadinimu.

BENDRASIS DOKUMENTAS

„MARCHFELDSPARGEL“

ES Nr. PGI-AT-02124–29.2.2016

SKVN ( ) SGN ( X )

1. Pavadinimas (-ai)

„Marchfeldspargel“

2. Valstybė narė arba trečioji šalis

Austrija

3. Žemės ūkio produkto arba maisto produkto aprašymas

3.1. Produkto rūšis

1.6 klasė. Vaisiai, daržovės ir grūdai, švieži arba perdirbti

3.2. Produkto, kurio pavadinimas nurodytas 1 punkte, aprašymas

Ūgliai (jauni vaistinių smidrų (Asparagus officinalis L.) ūgliai) turi būti nepažeisti, sveiki, neapgadinti netinkamai plaunant, švarūs, šviežiai atrodantys ir kvepiantys, be graužikų arba vabzdžių padarytų žymių, be sutrenkimų arba neįprastos drėgmės iš išorinės pusės, be neįprasto kvapo arba skonio. Ūgliai prie smidrų pagrindo turi būti nupjauti kiek galima tvarkingiau. Be to, ūgliai neturi būti tuščiaviduriai, įtrūkę arba nusilupę. Leidžiama keletas derlių nuimant atsiradusių įtrūkimų. „Marchfeldspargel“ smidrų skonis stiprus, bet subtilus, su vos juntamu kartumu. Skonis negali būti kartus, neturi būti juntama skaidulų.

Priklausomai nuo spalvos smidrai dalijami į 4 grupes:

— balti smidrai,

— violetiniai smidrai, kurių pumpuras būna rausvos, violetinės arba purpurinės, o dalis ūglio – baltos spalvos,

— žaliai violetiniai smidrai, kurių viena dalis būna violetinė, o kita – žalia,

— žali smidrai, kurių pumpuras ir didžioji ūglio dalis būna žali.

Balti ir violetiniai smidrai turi būti ne ilgesni nei 22 cm, o žaliai violetiniai ir žali smidrai turi būti ne ilgesni nei 25 cm.

Veislės:

— vokiškos– „Ruhm von Braunschweig“, „Schwetzinger Meisterschuss“, „Huchels Auslese“, „Lukullus“, „Vulkan“, „Presto“, „Merkur“, „Hermes“, „Eposs“, „Ravel“, „Ramos“;

žaliųjų smidrų (be antocianinų) – „Spaganiva“, „Schneewittchen“, „Schneekopf“.

— olandiškos– „Venlim“, „Carlim“, „Gijnlim“, „Boonlim“, „Backlim“, „Thielim“, „Horlim“, „Prelim“, „Grolim“.

— prancūziškos– „Larac“, „Cito“, „Aneto“, „Desto“, Selection „Darbonne no4“, Selection „Darbonne no3“, „Jacq. Ma. 2001“, „Jacq. Ma. 2002“, „Andreas“, „Dariana“, „Cipres“, „Viola“.

— iš JAV– „Mary Washington“.

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

—

3.4. Specialūs gamybos veiksmai, atliktini nustatytoje geografinėje vietovėje

—

3.5. Specialios produkto registruotu pavadinimu pjaustymo, trynimo, pakavimo ir kt. taisyklės

„Marchfeldspargel“ smidrai pakuojami tvirtai surišant į ryšelius, sluoksniais vienetinėse pakuotėse arba smulkiose pakuotėse. Dydis nustatomas išmatavus skersmenį, kaip nurodyta specifikacijoje. Kiekvienoje pakuotėje arba ryšelyje turi būti tik tos pačios kilmės, kokybės ir spalvos smidrai. Pakuojama tik į medžiagas, kurios apsaugo nuo drėgmės ir šviesos ir yra lengvai suklijuojamos uždarant pakuotę.

Sukurta specifinė pervežimo sistema, siekiant užtikrinti, kad nuimtas derlius per 24 val. pasiektų bet kurią Austrijos dalį.

3.6. Specialios produkto registruotu pavadinimu ženklinimo taisyklės

Saugomos nuorodos pavadinimas „Marchfeldspargel“, augintojo vardas, pavardė (arba pavadinimas), adresas, smidrų spalva, klasė, dydis, svoris.

4. Glaustas geografinės vietovės apibūdinimas

Marchfeldas – derlinga lyguma į rytus nuo Vienos, tarp Dunojaus ir Moravos upių. Pietuose ribojasi su Dunojumi, rytuose – su Morava, šiaurėje – su Veinfyrtelio kalvomis, o vakaruose – su Vienos miesto pakraščiu.

5. Ryšys su geografine vietove

Marchfeldo regionui įtaką daro vakarinių Panonijos stepių kalvų klimatas. Vietovės dirvožemis būna keleto rūšių (upės pakrančių žemė, juodžemis, sąnašos, aliuvis su daug humuso ir kintančiu molio bei lioso kiekiu). Šioje vietovėje, kartu su pietryčių Štirija, ilgiausiai visoje Austrijoje trunka saulėtas laikotarpis, tai vienas iš šilčiausių šalies regionų. Nuo XIX a. Marchfeldo regionas žinomas kaip smidrų auginimo vieta (Austrijos ir Vengrijos imperijos laikotarpiu tam tikri augintojai tiekdavo smidrus Vienos imperatoriaus rūmams); taigi šio regiono daržovių augintojai turi ilgametės smidrų auginimo patirties. Dėl smidrams auginti palankių sąlygų Marchfeldo regione nesunku laikytis ekologijos kriterijų.

„Marchfeldspargel“ būdingas specifinis smidrų kvapas. Šie smidrai ne tokie kartūs kaip kiti panašūs produktai, jie labai švelnūs.

Smidrams auginti palankios ir vietos klimato sąlygos, ir specifinė dirvožemio sudėtis. Dėl aukštos vidutinės temperatūros ir pakankamo drėgmės kiekio smidrai auga labai gerai. Marchfeldo regione augo laukiniai smidrai. Dėl ilgametės Marchfeldo daržovių augintojų patirties auginti buvo atrinktos tik tos smidrų veislės, kurios labiausiai prisitaikiusios prie ypatingų aplinkos sąlygų. Auginamos smidrų veislės puikiai prisitaikiusios prie dirvožemio sąlygų, todėl „Marchfeldspargel“ smidrai mažai kartūs. Be to, „Marchfeldspargel“ ūglių derlius nuimamas dažniau nei kitų panašių daržovių, todėl jie beveik niekad nebūna sumedėję.

„Marchfeldspargel“ smidrai yra užsitarnavę labai gerą vardą. Todėl apie Marchfeldo smidrų sezono pradžią praneša politikos, verslo ir kultūros pasaulio garsenybės, tame sezono pradžios renginyje renkama Marchfeldo smidrų karalienė.

Nuoroda į paskelbtą produkto specifikaciją

(Šio reglamento 6 straipsnio 1 dalies antra pastraipa)

Visą produkto specifikacijos tekstą galima rasti adresu http://www.patentamt.at/Media/Marchfeldspargel_feb2016.pdf

arba Austrijos patentų biuro svetainėje (www.patentamt.at), spustelėjus nuorodas „Markenschutz/Schutzrechte/Herkunftsangabe“. Specifikacija pateikiama po kokybės nuorodos pavadinimu.

(1) OL L 179, 2014 6 19, p. 17.

(2) OL L 343, 2012 12 14, p. 1.